Lars Vilks

Lars Endel Roger Vilks (20. kesäkuuta 1946 HöganäsMäkinen, Esa: Lars Vilks uhmaa murhaajia naurulla. (digilehden tilaajille) Helsingin Sanomat 12.6.2010, s. C 1. – 3. lokakuuta 2021Hyttinen, Tuomo ja Heikkilä, Sanna: Muhammed-piirroksilla kohauttanut taiteilija Lars Vilks ja kaksi poliisia kuollut liikenneonnettomuudessa Ruotsissa, Iltalehti 4.10.2021. Viitattu 4.10.2021. Markaryd) oli ruotsalainen taiteilija. Hän työskenteli myös kriitikkona ja taidekeskustelujen avaajana. Hän väitteli tohtoriksi taidehistorian alalta. Hän toimi 1997–2003 professorina Bergenin taide- ja muotoilukorkeakoulussaKunstneren Lars Vilks og to politimenn omkom i trafikkulykke i Sverige, tv2.no, viitattu 5.10.2021 . Vilksin isä oli latvialainen, äiti ruotsalainen.

 Teokset 
pienois|pysty|Lars Vilksin veistos “Arx” Ladonian mikrovaltiossa, 1996.
Vilks tuli tunnetuksi kiistanalaisista teoksistaan. Hänen vuonna 1980 luonnonsuojelualueelle tekemänsä veistokset tulkittiin rakennuksiksi, ja pitkällisen oikeustaistelun jälkeen ne päätettiin purkaa. Vastalauseeksi Vilks julisti alueen itsenäiseksi Ladonian valtioksi.

Kesällä 2007 Vilks rakensi maailman suurimman liikenneympyräkoiran Trelleborgiin Bastionskolanin oppilaiden kanssa.

Suojelupoliisin ja paikallispoliisin suojeluksessa ja esiintyen nimellä Lauri Vilkas Vilks rakensi kesällä 2010 Iissä pidettyyn Art Ii -biennaaliin laudasta teoksen, joka kuuluu käsitetaiteen piiriin ja on osa Ladonian torneja.Äärimuslimien uhkaama ruotsalaistaiteilija rakensi tornin Iihin, Yle.fi 11.6.2010, päivitetty 12.6.2010. Hänen osallistumisensa avajaisiin jouduttiin perumaan, sillä tieto hänen paikalla olostaan vuoti julkisuuteen liian aikaisin.Järjestäjät hyllyttivät Lars Vilksin ”varmuuden vuoksi”. (digilehden tilaajille) Helsingin Sanomat 13.6.2010, s. C 1.

Vihan kohteena
 Ruotsin Muhammed-piirrosjupakka 
Vilks teki piirroksia islamin profeetta Muhammedista niin sanottuna liikenneympyräkoirana. Liikenneympyröihin sijoitetut koiraveistokset alkoivat yleistyä Ruotsissa 2006 ja edellisenä vuonna tapahtui Jyllands-Postenin pilapiirrosten aiheuttama kohu, jotka Vilks yhdisti. Vilks kutsuttiin 2007 osallistumaan "Koira taiteessa" -näyttelyyn (), joka järjestettiin Tällerudin kotiseututalolla Värmlannissa. Päivää ennen näyttelyn avajaisia järjestäjät poistivat Vilksin teokset näyttelystä. Tämän jälkeen myös Gerlesborgsskolan, jossa Vilks luennoi, kieltäytyi kahteen kertaan asettamasta teoksia esille.

18. elokuuta 2007 örebrolainen Nerikes Allehanda julkaisi yhden piirroksen osana pääkirjoitustaan, joka käsitteli sananvapautta.https://www.amren.com/news/2007/09/no_apology_for_1/ 
Samana päivänä piirroksia julkaisivat myös Aftonbladet, Dagens Nyheter, Expressen ja Upsala Nya Tidning.

Iran kutsui elokuussa 2007 Ruotsin Teheranin-lähettilään Gunilla von Bahrin puhutteluun Nerikes Allehandan julkaistua Vilksin liikenneympyräkoiria. Ruotsin Pakistanin-suurlähettiläs kutsuttiin maan edustajien kuultavaksi. Maan ulkoministeri tuomitsi piirrosten julkaisun.

Islamilaisen yhteistyöjärjestön sihteeristö tuomitsi pilkkaavien kuvien julkaisun.OIC condemns Swedish caricature, Edition.presstv.ir  Afganistanin islamilaisten asioiden ministeriö ja eri uskonnolliset auktoriteetit antoivat julistuksen, jossa sanottiin piirrosten loukkaavan kaikkia afganistanilaisia ja vastuullisia vaadittiin tuomittaviksi. Myös Egyptin uskonnollisten asioiden ministeriö ja Jordania tuomitsivat piirrokset.

Al-Qaida-verkostoon kytköksissä oleva Abu Omar al-Baghdadi tarjosi 15. syyskuuta 2007 islamistisella verkkosivulla 100 000 dollarin tapporahan Vilksista.

Heinäkuussa 2013 Malmön poliisi varautui Vilksin näyttelyyn lisäpartioin. Ruotsin poliisi kertoi pysyttelevänsä valppaana koko näyttelyn ajan.

Yhdysvaltalainen Colleen LaRose, joka tunnetaan myös nimellä Jihad-Jane, tuomittiin 2014 kymmenen vuoden vankeuteen suunnitelmista tappaa Vilks. 

Ruotsin uuden muslimipuolueen Partiet Nyansin johto vaati Vilksin kuoleman jälkeen Nimis-teoksen polttamista, koska he pitävät sitä islamofobisena, laittomasti luonnonsuojelualueella rakennettuna ja pelastuslaitoksen mukaan vaarallisena. 

Hyökkäys Uppsalan yliopistossa 2010
Vilksiä vastaan hyökättiin Uppsalan yliopistossa toukokuussa 2010. Hän luennoi sananvapauden rajoista taide-elämässä, kun mies eturivistä juoksi häntä kohti ja puski häntä päähän. Vilksin silmälasit särkyivät, mutta hän ei loukkaantunut. Rauhallisesti alkanut luento oli muuttunut levottomammaksi, kun Vilks näytti luentoon kuuluvaa seksuaalisväritteistä filmiä. Muutama päivä pahoinpitelystä hänen asuntonsa joutui tuhopolton kohteeksi. Tuhopoltosta tuomittiin kaksi Ruotsin kosovolaista, Mentor ja Mensur Alija. He polttivat Vilksin kodin, koska he pitivät Vilksiä hänen pilakuviensa vuoksi islamin suurimpana vihollisena.

Kööpenhaminan terrori-isku 2015
Vilks oli 14. helmikuuta 2015 mukana islam ja sananvapaus-aiheisessa tapahtumassa Kööpenhaminassa Krudttønden-kulttuurikahvilassa, jolloin maahanmuuttajataustainen terroristiksi luonnehdittu henkilö ampui tapahtumassa yhden henkilön ja haavoitti kolmea. Iskun kohteena arvioitiin olleen Lars Vilks.

Vilks Suomessa
pienois|pysty|Lars Vilksin ajopuista tekemä veistos Skånen Höganäsissa.
Vilks vieraili Suomessa huhtikuussa 2015 perussuomalaisten järjestämässä sananvapautta käsittelevässä tilaisuudessa. Hän ei tuntenut järjestäjää eikä juuri puoluettakaan. Vilks on todennut, ettei hän taiteilijana ota poliittisia kantoja.

Kuolema
Vilks kuoli liikenneonnettomuudessa Etelä-Ruotsissa Smålandin Markarydissa lokakuussa 2021. Vilksiä kuljetti kaksi häntä suojellutta poliisia, kun heidän autonsa ajautui vastaantulevien kaistalle ja törmäsi kuorma-autoon. Kaikki matkustajat kuolivat ja kuorma-auton kuljettaja loukkaantui vakavasti. Onnettomuuden jälkeen käynnistettiin murhatutkinta, mutta lopulta syyttäjä päätyi siihen, että kyseessä oli pelkkä onnettomuus, joka tapahtui, koska poliisiauton rengas oli mennyt rikki, minkä jälkeen kuljettaja oli menettänyt ajoneuvonsa hallinnan.

 Katso myös 
 Salman Rushdie
 Muhammad-pilapiirrosjupakka

 Lähteet 

 Aiheesta muualla 
 Lars Vilksin blogi vilks.net 
 Intervju med Lars Vilks sarts.blogspot.com 

Luokka:Ruotsalaiset kriitikot
Luokka:Ruotsalaiset taiteilijat
Luokka:Ruotsalaiset bloginpitäjät
Luokka:Ruotsalaiset pilapiirtäjät
Luokka:Sananvapausaktivistit
Luokka:Liikenneonnettomuudessa kuolleet
Luokka:Vuonna 1946 syntyneet
Luokka:Vuonna 2021 kuolleet
Luokka:Islamiin liittyvät kiistat